J2EE - NetBeans, JSF, Persistence API - 2nd Part - CodeProject 10,902,011 members (42,374 online)
JavaBeginnerJ2EE Go to top
dfgsdfsd Manas Mangal pattanaik15-Jul-11 20:02 ghfhfgdfgdfg d Last Visit: 31-Dec-99 18:00 Last Update: 30-Sep-14 2:18Refresh1 March 28, 2020, 11:27:44 AM
GoogleTagged: close 27augustus word augustus 2012 com foto google ovaal maan
gesien 2010 venus naby sigbaar die beweeg planeet zgu Mkw Deelnemersdag Organsiatie 2.0... by Peter de Haas 1300 views
Microsoft Think Outside The (Geo)... by Peter de Haas 2786 views Permatweet from charles:VOTE HAMSTARD ON TWC. 4 TEH LULZ! www.topwebcomics.com/vote/5702We Belong to BackerClub L-galactose 1-phosphate phosphatase(EC 3.1.3.93) - Creative Enzymes
VTC4 (gene name) (ambiguous); IMPL2 (gene name) (ambiguous)
β-L-galactose 1-phosphate + H2O = L-galactose + phosphate Gebedsbrief (Afrikaans language) - Hope where there seems to be none
Prayer letter (in the Afrikaans language)
Lig vir die wereld - uit ons TV-program 'Alive!'
'n Grys hemel, modderige strate en 'n koue wind... Ons is terug in Reni. Ons is hier om die goeie nuus - die evangelie - uit te lewe. Ons is hier om te vertel van die kruis van Jesus en hoe ook ons aan daardie kruis gesterf het sodat die Koning van die konings in ons kan lewe. Die evangelie vertel van kleipotte wat gebreek moet word sodat die kosbare, heerlike inhoud daarvan versprei kan word. Van saadjies wat in die grond moet val om te sterf sodat hulle werklik kan lewe en vermenigvuldig.
Die feit dat ons vandag in Reni is, is reeds 'n wonderwerk! Verlede jaar is ek (Michele) gewaarsku dat ek nie in Oekraine toegelaat sal word nie omdat daar minder as twee skoon bladsye in my paspoort oor was. Die laaste keer wat ons gekyk het, was daar slegs een skoon bladsy oor. Ek het wel vir 'n paspoort aansoek gedoen, maar na twee maande van elke dag bel, navraag doen, in toue staan, van voor af 'n nuwe stel foto's indien, weer nuwe vingerafdrukke laat neem... was my paspoort nog steeds nie gereed nie. Die laaste dag oppad na die Oekrainiese Ambassade het ons weer deur die paspoort geblaai. Daar was twee oop bladsye!
Dit was 'n wonderwerk! Die vriendelik konsul het ons gehelp om betyds visums te kry en ons was reg om te vlieg!
Die Here het ook bonatuurlik vir ons voorsien vir vliegkaartjies. Toe ons eie planne opraak en ons in Suid-Afrika sit en begin benoud raak sonder om te weet waarheen om te draai vir vliegkaartjies... voorsien ons Pappa. En ons het werklik ervaar hoe ons in Sy teenwoordigheid vlieg... vanaf die eerste oomblik op Johannesburg lughawe tot die laaste vlug. Die Here stuur mense oor ons pad. Ockert is nie regtig iemand wat geselsies aanknoop nie, maar oral waar ons kom, kom mense na hom en begin gesels. Moslems met lang gewade, branderplankryers, ma's met kindertjies... Selfs op Odessa lughwe waar ons gewoonlik koud behandel word, ervaar ons dat die Here besig is. Die amptenaar is vriendelik en vra hoe Ockert so rustig kan wees as hy heel laaste in die ry staan. Gewoonlik is die mense kwaad en onbeskof (veral met 5 kindertjies rondom hom!) Hy vra waarheen ons gaan en of Ockert 'n "pastor" is. Ons kon elke oomblik ervaar dat wanneer ons (gebreekte kleipotte!) draers van ons Here se teenwoordigheid word, Hy mense aanraak en aantrek na ons. Hulle wil gesels en voel aangetrokke tot ons. In elke ry, by elke toonbank, op elke vliegtuig... En so tussen die tasse en toue leer ons net nog meer van wat dit beteken om sout en lig te wees, 'n aangename geur van die Koning se teenwoordigheid in alledaagse situasies!
Ons mense is bly om ons te sien. Hulle gesigte helder op. Ook die mensies wat nie tussen die vier mure van 'n kerkgebou bymekaarkom nie. Jesus praat weer met ons: "Want toe Ek honger was het julle vir my kos gegee, toe ek dors was het julle vir My iets gegee om te drink, toe Ek 'n hawelose vreemdeling was, het julle my in julle huise ontvang, toe ek niks gehad het om aan te trek nie, het julle vir My klere gegee, toe ek siek was het julle na my omgesien, toe Ek in die tronk was het julle my opgesoek." (Mat. 25:35).
Vanmore net voor vyf word ons wakker. Dit is nog pikdonker, maar iewers onder die kamervenster hoor ons 'n gefluister en gekap. Die bed is lekker warm en die vloer is koud. Die yswind dring die kamer binne toe ons deur die venster probeer loer om te kyk wie dit is. In die hoek van ons erf skuil twee figuurtjies teen die koue. Dit is Sasha en Andrei. Gisteraand was hulle by die jeug en het die vorige nag op 'n dak geslaap net buite Univermag-gebou. Hulle kon hulle oe nie oophou tydens die jeug nie, omdat hulle die hele nag buite was. Na die jeug het 'n vriend van hulle opgedaag en Ockert eenkant geroep. Sy naam is Ruslan en hy was een van die straatkinders wat daardie aand op die dorpsplein sy hart vir die Here gegee het. Sy ouers is in Moldova. Hulle is alkoholiste en het hom weggejaag. Ons het vir hom slaaplek gegee en 'n ete. Vanmore kon hy nie opstaan nie, nie eet nie. By die hospitaal word hy soos 'n bal van een dokter na die ander aangegee voor hy uiteindelik in die isolasie-afdeling opgeneem word met 'n hoogs aansteeklike griep en erge mangelontsteking. Hy het baie aande buite geslaap. Die nood is so groot en daar is so baie kinders op straat terwyl die winter naderkruip en ons weet dat niemand kan 'n winter buite oorleef nie. Ons bid vir 'n hawe, 'n uitkoms, vir hierdie kinders.
Sasha het nie 'n pa nie en ook nie 'n ma nie. Hy het geen familie nie. Hy het grootgeword in 'n kinderhuis. Maar hy is gelukkiger as die meeste ander. Hy het 'n klein kamertjie waar hy sonder elektrisiteit en sonder warm water sit. Hy het nie 'n werk nie en was elke dag homself en sy een stelletjie klere in koue water.
Maar dit is juis waar dit so donker is dat die lig van Jesus so helder skyn. Igor was 'n "biker". Op sy dag het hy sy eie Harley-Davidson gebou en 'n legende geword in Reni. Hy het sy rug gebreek in 'n ernstige ongeluk, sy vrou aan kanker afgestaan, sy woonstel aan die mafia en sy lewe aan die drank... hy het op straat geswerf tot hy die dag vir Jesus ontmoet het tydens 'n diens. Sy lewe het radikaal verander. Hy het op daardie selfde oomblik opgehou drink. Hy het begin gedigte skryf vir Jesus en het Sondag vir 'n kitaar gevra om dit te kan toonset!
Yaroslav was 13 jaar gelede een van die klein kindertjies by die kleuterskool "Solnishke" waar ons Engelse lesse en Bybellesse vir die hele kleuterskool se kinders gegee het. Sy ma het hom gelos in Reni en in 'n ander land met 'n nuwe lewe begin. Hy het sy siek ouma (sy is bedleend) vir wie hy was, kook en sorg. Die saadjie wat soveel jaar gelede in sy hart geval het, het deur die jare gegroei en hy het die Here begin soek sodat sy hart gereed was toe hy by 'n diens met die evangelie gekonfronteer word. Sy hele lewe is omgekeer. Dit is die krag van die evangelie wat stukkende mense omskep in lewende getuienisse van die Een wat vir ons gesterf het om vir ons Sy lewe te gee!
Bid vir Reni, vir die jongmense en die kinders. Dit is die Gees van God wat lewe gee. Bid vir ons, ons kinders, die gemeente en die werk in elke area. Ons wil julle spesifiek vra om te bid vir:
- Aleksei en Sveta se huwelik - bid asseblief dat hulle beide nader aan Jesus sal groei en so ook mekaar onvoorwaaderlik sal vergewe en liefhe.
- Vader se plan met ons televisieprogram - die plaaslike televistasie het uitsending gestaak omdat hulle nie vir hulle uitsaailisensie betaal het nie.
- Na 'n uitbreek van die griepepidemie is openbare byeenkomste in Oekraine verbied, die skole is vir drie weke gesluit en alle persone wat mense bedien word verplig om 'n masker te dra... Bid vir ons beskerming volgens die Here se belofte in Psalm 91. Bid ook dat die Here Sy krag sal manifesteer deur mense te genees en sal demonstreer dat die Naam van Jesus bo elke naam is!
Ockert, Michele en kinders.